Slutkoordinater

Koordinaterne til det sted cachebeholderen faktisk er skjult, kaldes cachens slutkoordinater. For cachetyperne multicache, mystery cache og letterbox hybrid er slutkoordinaterne som regel ikke de samme koordinater som dem der er opgivet på cachesiden. De geocachere der vil finde cachen, skal derfor som regel opdage slutkoordinaterne undervejs i forløbet, typisk ved forberedelse hjemmefra eller ved at besøge steder der er beskrevet på cachesiden.

Slutkoordinaterne bliver normalt ikke offentliggjort, men cacheejeren skal beskrive dem som et additional waypoint af typen FINAL, så cachegodkenderne har mulighed for at tjekke om slutkoordinaterne kan godkendes.

Se også rettede koordinater.